	
	Ақмола облысы әкімінің атаулы шәкіртақысын тағайындау жөніндегі комиссияның
2026 жылғы 25 тамыздағы
хаттамасымен
«Бекітілді»




Ақмола облысы әкімінің атаулы стипендияларын тағайындау 
шарттары 

1. Жалпы ережелер

1. Осы Шарттар Қазақстан Республикасында меншік нысанына қарамастан жоғары білім беру ұйымдарында оқу үшін Ақмола облысы әкімінің атаулы шәкіртақысын (бұдан әрі – атаулы шәкіртақы) тағайындау үшін үміткерлерді іріктеу рәсімін айқындайды.
Атаулы шәкіртақы-тиісті білім беру бағдарламаларын табысты меңгерген, ғылыми-зерттеу жұмысымен айналысатын, оқу орнының қоғамдық, мәдени және спорттық өміріне белсенді қатысатын неғұрлым қабілетті білім алушыларды көтермелеу үшін жеке немесе заңды тұлғалар тағайындайтын шәкіртақы.
2. Облыс әкiмiнiң атаулы шәкіртақыларын тағайындау үшiн іріктеу Қазақстан Республикасының Конституциясына, 2007 жылғы 27 шiлдедегi «Бiлiм туралы», 2015 жылғы 9 ақпандағы, «Қазақстан Республикасындағы мемлекеттiк жастар саясаты туралы» Қазақстан Республикасының Заңдарына, басқа да нормативтiк құқықтық актілерге, сондай-ақ осы Шарттарға сәйкес жүзеге асырылады.

2. Негізгі міндеттер
	
3. Облыс әкiмiнiң атаулы шәкіртақыларын тағайындаудың негiзгi міндеттері мен мақсаттары:
1) Ақмола облысының жастарының қолжетімді және сапалы білім алуын, ғылыми-техникалық әлеуетінің дамуын қамтамасыз ету;
2) жастарды жұмысқа орналастыру және жұмыспен қамту үшін жағдай жасау;
3) жастарды Ақмола облысында кадрлық тапшылықты құрайтын мамандықтарды таңдауға тарту;






3. Облыс әкiмiнiң атаулы шәкіртақыларын тағайындау үшiн үміткерлерді іріктеу тәртібі

4. Облыс әкімінің атаулы шәкіртақысын тағайындау үшін меншік нысанына қарамастан Қазақстан Республикасының Жоғары білім беру ұйымдарында күндізгі оқу нысаны (бакалавриат) бойынша ақылы негізде оқитын студенттерді іріктеуді Ақмола облысы әкімдігінің жанынан құрылатын комиссия (бұдан әрі - Комиссия) жүзеге асырады.
Комиссияның жұмыс органы «Ақмола облысының ішкі саясат басқармасы» мемлекеттік мекемесі (бұдан әрі - Бағдарлама әкімшісі) болып табылады.
5. Облыс әкімінің атаулы шәкіртақысын тағайындауға бірінші және кейінгі курстардың ақмолалық студенттері, сондай – ақ меншік нысанына қарамастан Қазақстан Республикасының Жоғары білім беру ұйымдарында күндізгі оқу нысаны бойынша ақылы негізде оқитын            35 жасқа дейінгі интерндер мен резиденттер үміткер болып табылады. Барлық үміткерлер ҚР азаматтары болуы қажет.
Бұл ретте, студент еңсерілмейтін күш мән-жайларына байланысты қашықтықтан оқытуға ауысқан жағдайда, атап айтқанда: өрт, су тасқыны, жер сілкінісі, әскери іс-қимылдар, блокада, пандемия, медициналық-әлеуметтік сараптаманың тиісті анықтамасымен расталған шәкіртақы иесінің ауруы, заңнамадағы өзгерістер, Мемлекеттік органдардың актілері мен басқа да мән-жайлар туындауына байланысты атаулы шәкіртақы тағайындау және төлеу осы шарттарға сәйкес жүргізіледі.
Облыс әкімінің атаулы шәкіртақысы келесі санаттар бойынша беріледі:
1) Ақмола облысында кадр тапшылығын құрайтын мамандықтар бойынша оқитын студенттер, интерндер және резиденттер (1-қосымшаға сәйкес). Бұл ретте келесі критерийлерге сәйкес келетін студенттер, интерндер және резиденттер шәкіртақы алуға басым құқыққа ие болады:
- оқу үлгерімінің жоғары көрсеткіштері бар;
- ғылым саласында жоғары жетістіктері бар (халықаралық ғылыми конкурстарда, конференцияларда, т.б. жүлделі орындар);
- жастар және волонтерлік ұйымдарының мүшелері мен белсенділері болып табылатын студенттер;
- халықтың әлеуметтік осал топтарына жататын студенттер:
- көп балалы отбасы;
- жетім немесе ата-анасының қамқорлығынсыз қалған;
- 1, 2 және 3 топтағы мүгедектер;
- ата-анасының біреуі немесе екеуі де 1, 2 топтағы мүгедектер;
- толық емес отбасы;
- отбасының әрбір мүшесіне жан басына шаққандағы орташа табысы өңірлік ең төменгі күнкөріс деңгейінің 70% - төмен болатын отбасы.

2) Жоғары жетістіктері бар Студенттер:
- әр түрлі спорт түрлерінде (олимпиадалық спорт түрлері бойынша республикалық және/немесе халықаралық чемпионаттарда жүлделі орын алғандар немесе олимпиадалық емес спорт түрлері бойынша халықаралық чемпионаттарда жүлделі орын алғандар), Ақмола облысының атынан қатысатындарға білдіреді.
6. Үміткерлерді іріктеуді комиссия мынадай құжаттар негізінде жүргізеді:
үміткердің өтінім-сауалнамасы (2-қосымшаға сәйкес);
ЖОО-ның бірінші басшысының қолымен және жоғарғы оқу орнының мөрімен куәландырылған студенттің ЖОО-да оқыған барлық кезеңдегі транскриптінің түпнұсқасы немесе жалпы орта білімі туралы аттестаттың, немесе техникалық және кәсіптік білімі туралы дипломның көшірмесі                 (1 курста оқитын студенттер үшін), немесе бакалавриатты аяқтағаны туралы диплом (1 курста оқитын интерендер үшін), немесе интернатураны бітіргені туралы диплом (1 курста оқитын резиденттер үшін);
үміткердің оқу төлемақысының төленгендігі туралы келісім шарттың көшірмесі; 
халықтың әлеуметтік осал топтарына жататын үміткерлер үміткердің (отбасының) халықтың әлеуметтік осал топтарына жататындығын растайтын құжаттардың көшірмелерін қосымша береді;
үміткердің жеке куәлігінің көшірмесі;
карта-шоты туралы анықтаманың көшірмесі;
фотосурет 3*4 (1дана);
файл папкасы.
7. Ақмола облысының атаулы шәкіртақысын алу үшін қажетті құжаттар үміткермен «Ақмола облысының ішкі саясат басқармасы» мемлекеттік мекемесіне, Сәтпаев көшесі, 1Б, 240-кабинетіне ұсынылады. 
Өтініш тек толық құжаттар пакеті болған жағдайда қабылданады.
8. Құжаттарды қабылдау және конкурсты өткізу мерзімдерін жыл сайын бағдарлама әкімшісі бекітеді және облыстың бұқаралық ақпарат құралдарында орналастырылады. Құжаттарды қабылдау мерзімі - 30 (отыз) күнтізбелік күн.
9. Тапсырылған құжаттарды жан-жақты талдаудан кейін комиссия үміткерлерді іріктейді. Атаулы шәкіртақы бір рет беріледі.
10. Атаулы стипендия алуға конкурс өткізу кезінде тең көрсеткіштер болған жағдайда, ата-анасының қамқорлығынсыз қалған жетім студенттердің, I және II топтағы мүгедектердің, бала кезінен мүгедектердің, медициналық-әлеуметтік сараптама қорытындысына сәйкес тиісті білім беру ұйымдарында оқуға қарсы көрсетілмеген мүгедектердің басым құқығы, жоғары курс және спортта жоғары жетістіктері бар студенттері болады.
11. Облыс әкімінің атаулы шәкіртақысын тағайындау туралы шешім міндетті түрде облыс әкімінің атаулы шәкіртақысы тағайындалған үміткерлердің аттарын және әрбір үміткерге (бұдан әрі – стипендиаттар) төленетін шәкіртақының мөлшерін қамтитын хаттама түрінде ресімделеді.
12. Сұранысқа ие мамандықтар бойынша оқитын стипендиаттар үшін атаулы шәкіртақы тағайындалғаннан кейін 15 (он бес) күнтізбелік күн ішінде атаулы шәкіртақы иегері, әкімші және әлеуетті жұмыс беруші арасында Ақмола облысы әкімінің атаулы шәкіртақысын беру және пайдалану тәртібі туралы үш жақты шарт (бұдан әрі - шарт) жасасу көзделген. Бұл ретте, медицина және теология мамандықтары үшін жұмыс өтеу мерзімі 5 (бес жыл), ал басқа мамандықтар үшін 3 (үш жыл) құрайды.
Спорттың әртүрлі түрлерінде жоғары жетістіктері бар стипендиаттар үшін Ақмола облысының спорт түрлері бойынша құрама командалар құрамында өнер көрсету мерзімі 3 (үш жыл) құрайды.
13. Стипендиат осы Талаптардың 12-тармағында көрсетілген мерзімде шарт жасалмаған жағдайларда, сондай-ақ стипендиат конкурсқа қатысу үшін ұсынылған белгілі жалған мәліметтер ұсынған жағдайларда, комиссия атаулы шәкіртақы тағайындау туралы шешімді күшін жою мәселесіне бастамашылық жасайды.
14. Жұмысты кейінге қалдыру ерекше жағдайларда беріледі:
1) мерзімді әскери қызмет кезеңінде адамдарға тиісті органнан анықтама бере отырып және сәйкес құжаттарды ұсына отырып;
2) үш жасқа дейінгі баланы күтуге құқық беретін уақытша еңбекке жарамсыздық парағында көрсетілген күннен бастап тиісті құжаттарды ұсына отырып, жүктілігі және босануы бойынша демалыс алуға құқылы;
3) магистратураға, резидентураға одан әрі оқуға түсуге байланысты.
15. Бағдарлама әкімшісі облыс әкімінің атаулы шәкіртақысын тағайындағаннан кейін стипендиаттар оқып жатқан жоғары оқу орындарының назарына тиісті ақпаратты жеткізеді, сондай-ақ «Ақмола облысының ішкі саясат басқармасы» ММ ресми сайтында (uvp-akmo.gov.kz) Ақмола облысы әкімінің атаулы шәкіртақысын тағайындау жөніндегі комиссия отырысының хаттамасын орналастырады.
16. Стипендиат атаулы шәкіртақыны жыл сайын төлеу үшін оқу жылы аяқталғаннан кейін бағдарлама әкімшісіне күндізгі ақылы оқу нысанын растайтын тиісті анықтаманы және өткен оқу жылындағы транскрипттің түпнұсқасын ұсынады.
17. Комиссия облыс әкімінің атаулы шәкіртақысын қайтарып алу туралы шешімді мынадай жағдайларда қабылдайды:
1) стипендиат басқа мамандыққа ауыстырылғанда, оқытуға бағытталған қаражатты өтеуге міндеттенеді;
2) кадр тапшылығын құрайтын мамандықтар бойынша білім алатын стипендиаттарда оқу жылының қорытындысы бойынша бағалардың жалпы санынан «қанағаттанарлық» деген бағалардың 30% - дан астамы немесе «қанағаттанарлықсыз» деген бағалардың болған жағдайда, оқытуға бағытталған қаражатты өтеуге міндеттенеді;
3) қайта оқу курсынан өту кезеңіне стипендия төлеу келесі оқу курсына ауысқаннан кейін ғана тоқтатылады және қайта басталады;
4) студентті мемлекеттік білім беру гранты бойынша оқытуға не үшжақты Шартты бұза отырып, оқытудың өзге де тегін нысанына өткен кезеңде оқытуға бағытталған қаражатты өтемей ауыстыруды;
5) оқу орнынан шығару.
18. Атаулы стипендия төлеу кезеңге тоқтатыла тұрады:
- студенттің академиялық демалысы кезеңінде тоқтатылады және академиялық демалыстан шыққаннан кейін қайта басталады.
- қайта оқу курсынан өту және келесі оқу курсына ауысқаннан кейін ғана қайта басталады.
19. Стипендиаттардан шәкіртақы қайтарып алынатын жағдайда, стипендиат бағдарлама әкімшісіне атаулы шәкіртақы бойынша оның шотына жіберілген барлық шығыстарды өтеуге міндеттенеді (жұмсалған қаражатты қайтару мерзімін бағдарлама әкімшісі стипендиатпен бірлесіп белгілейді, бірақ 6 айдан аспайды).
20. Бағдарлама әкімшісі шәкіртақыдан бас тартқан не шәкіртақыдан айырылған, сондай-ақ бағдарлама әкімшісі алдында 6 айдан аспайтын мерзімге қаржылық берешегі бар стипендиаттардың атаулы шәкіртақысына жұмсалған бюджет қаражатын қайтаруға байланысты жұмысты ұйымдастыру тәртібін әзірлейді және бекітеді.
21. Бағдарлама әкімшісі шәкіртақы қайтарып алынған жағдайда тиісті ақпаратты стипендиаттар оқитын жоғары оқу орындарының назарына жеткізеді.

4. Облыс әкімінің атаулы шәкіртақысын тағайындау

22. Облыс әкімінің атаулы шәкіртақысы тағайындалған сәттен бастап стипендиаттың оқуы аяқталғанға дейінгі кезеңге тағайындалады және осы шарттар сақталған жағдайда ғана әрбір оқу жылына транштармен төленеді.
23. Ақмола облысы әкімінің атаулы шәкіртақысын тағайындау жөніндегі комиссияның хаттамалық шешімінің негізінде бағдарлама әкімшісі тиісті ақшалай төлемдерді студенттің карт-шотына аударады.













Ақмола облысы әкімінің атаулы
шәкіртақыларын тағайындау 
шарттарына 1-қосымша


Ақмола облысының кадр тапшылығын құрайтын 
мамандықтар тізімі

Медициналық мамандықтар

1. Анестезиология и реаниматология ересектер, балалар
2. Стоматология балалар
3. Гематология 
4. Дерматовенерология ересектер, балалар
5. жалпы хирургия
6. Кардиология ересектер, балалар
7. Клиникалық Зертханалық диагностика
8. Клиникалық фармакология
9. Медициналық генетика
10. Неврология ересек, балалар
11. Неонатология
12. Онкология ересек
13. Оториноларингология ересектер, балалар
14. Офтальмология ересектер, балалар
15. Педиатрия
16. Ересектер, балалар психиатриясы
17. Радиология
18. Терапия
19. Физикалық медицина және оңалту 
20. Шұғыл медицина, ересектер, балалар
21. Эндокринология ересектер, балалар
22. Жалпы медицина
23. Акушерлік және гинекология ересектер, балалар
24. Санитарлық-эпидемиологиялық бейін
25. Санитарлық дәрігер
26. сот медициналық сараптама

Дін және теология саласында

27. Теология
28. Исламтану
29. Дінтану
30. Шығыстану


Педагогикалық мамандықтар

          
31. педагог-психолог
32. орыс тілі және әдебиет
33. физика
34. математика
35. химия
36. биология
37. география
38. балабақша тәрбиешісі
39. арнайы педагог

Ауыл шаруашылығы, жер қатынастары, ветеринария

40. Агроном
41. Зоотехник
42. Инженер-механизатор
43. Ветеринариялық санитария
44. Ветеринариялық медицина


Мәдениет, өнер және қызмет көрсету, туризм саласында

45. Оркестр Дирижері
46. скрипка
47. альт
48. гобой
49. кларнет
50. фагот
51. труба
52. тромбон
53. валторна
54. баритон
55. сопрано
56. тенора
57. сыбызғы
58. гитара бас
59. пернетақта пианисті 
60. домбырашы барабаншы
61. актриса
62. ореография ансамблінің әртістері
63. сырнай 2,3
64. контрабас 
65. флейта
66. кітапханалық-ақпараттық қызмет
67. музеология
68. музей ісі
69. экскурсовод
70. художник
71. дыбыстық режиссура
72. режиссура
73. музыка мамандығы
74. хореограф
75. мәдени-демалис қызметі
76. эстрадалық вокал


Жолаушылар көлігі және автомобиль жолдары саласында

77. инженер ПТО
78. инженер-сметчик
79. жол лаборанты
80. геодезист
81. көлік объектілерін салу жөніндегі инженерлер

Табиғи ресурстар саласында

82. балық шаруашылығы
83. су шаруашылығы
84. су ресурстары және суды пайдалану











Ақмола облысы әкімінің атаулы 
шәкіртақыларын тағайындау шарттарына  2-қосымша 

Ақмола облысы әкімінің атаулы
шәкіртақыларын тағайындауға үміткердің 
САУАЛНАМАСЫ

 (
Фото
)








	1
	Аты-жөні:

	

	2
	Туған күні мен жері:

	

	3
	Тұрғылықты жері
(үйінің мекенжайы):

	

	4
	Байланыс мәліметтері
(үй және ұялы телефондары,    e-mail):

	

	5
	Ата-аналардың немесе заңды өкілдердің ұялы телефоны:
	

	6
	ЖОО, факультет, мамандық, қай тілде оқиды:

	

	7
	Атаулы шәкіртақы тағайындауға негіз  (Шарттарға сәйкес):
(қоса беріліп отырған растаушы құжатты көрсете отырып)

	

	8
	Жетістіктерінің тізімі:

